Подржани од Француза, Каталонци, Напуљци и Португалци подужу устанак против Шпаније 1640. године. Португалија је прогласила независност чиме је окончана Иберијска унија. Шпанија склапа мир са Холандијом и признаје им независност. Она је потврђена Вестфалским миром из 1648. године. Француска је намеравала да подржи устанике у Каталонији у чему их је спречило избијање Фронде. Шпанија је успела да 1647. године угуши устанак у Напуљу под вођством Мазањела. Француској се придружила и Енглеска 1654. године која је својом јаком флотом допринела да се сруши премоћ Шпаније (Англо-шпански рат). Пиринејским миром из 1659. године Шпанија је изгубила положај велике силе у Европи. Рат са Португалом завршен је 1668. године Лисабонским миром којим Шпанија Португалу признаје независност.